

# Илдар Халиков “Сочи-2014” халыкара инвестиция форумында катнашты

*19.09.2014*


Бүген Татарстан премьер-министры Илдар Халиков Сочида һәр ел була торган инвестиция форумында катнаша. Татарстан делегациясе составында шулай ук ТР вице-премьеры – ТР мәгълүматлаштыру һәм элемтә министры Роман Шәйхетдинов, ТР транспорт һәм юл хуҗалыгы министры Ленар Сафин, республиканың Инвестиция үсеше агентлыгы җитәкчесе Линар Якупов, ТРның Туризм буенча Дәүләт комитеты җитәкчесе Сергей Иванов, ТР сәнәгать һәм сәүдә министрының беренче урынбасары Руслан Кәбиров бар.


Форумда ТР Премьер-министрының гадәттәгечә Саклык банкы оештырган “эшлекле иртәнге ашта”, форумның пленар утырышында катнашу планлаштырыла. АндаРоссия Федерациясе Хөкүмәте рәисе Дмитрий Медведев чыгыш ясаячак. Илдар Халиков тагын ике фикер алышуда катнашачак.


Шулай ук күргәзмә экспозициясе кысаларында Татарстан үзенең стендын тәкъдим итәчәк.


*ТР Президенты матбугат хезмәте. Михаил Миронов*
Илдар Халиков “Сочи-2014” халыкара инвестиция форумында катнашты